Kingston SSD Enterprise tagad 5% lētāk. Veicināšana tikai pie mums!
717.79 € bez PVN
868.53 € ar PVN
« 26 produktu apakškategorijās: SSD Enterprise
Vispopulārākie produkti kategorijā SSD Enterprise:
Kingston Data Center 500M 2.5" 480 GB SATA3 (SEDC500M/480G) vairāk >
130.04 € bez PVN
157.35 € ar PVN
Kingston Data Center 500M 2.5" 960 GB SATA3 (SEDC500M/960G) vairāk >
231.73 € bez PVN
280.39 € ar PVN
Kingston Data Center 500M 2.5" 3.84 TB SATA 3 (SEDC500M/3840G) vairāk >
785.53 € bez PVN
950.49 € ar PVN
Kingston KC2000 2TB M.2 PCIe NVMe (SKC2000M8/2000G) vairāk >
395.92 € bez PVN
479.06 € ar PVN
Kingston Data Center 500R 2.5" 960 GB SATA3 (SEDC500R/960G) vairāk >
177.29 € bez PVN
214.52 € ar PVN
Kingston KC2000 500GB M.2 PCIe NVMe (SKC2000M8/500G) vairāk >
96.98 € bez PVN
117.35 € ar PVN
Kingston Data Center 500R 2.5" 480 GB SATA3 (SEDC500R/480G) vairāk >
101.96 € bez PVN
123.37 € ar PVN
Kingston KC2000 250GB M.2 PCIe NVMe (SKC2000M8/250G) vairāk >
60.57 € bez PVN
73.29 € ar PVN
Kingston Data Center 500R 2.5" 1.92 TB SATA3 (SEDC500R/1920G) vairāk >
335.23 € bez PVN
405.63 € ar PVN
Kingston Data Center 500R 2.5" 3.84 TB SATA3 (SEDC500R/3840G) vairāk >
663.51 € bez PVN
802.85 € ar PVN
Kingston Data Center 600 2.5" 256GB SATA3 (SKC600/256G) vairāk >
Kingston Data Center 600 2.5" 512GB SATA3 (SKC600/512G) vairāk >
73.30 € bez PVN
88.69 € ar PVN
Kingston Data Center 600 2.5" BUNDLE 256GB SATA3 (SKC600B/256G) vairāk >
56.28 € bez PVN
68.10 € ar PVN
Kingston Data Center 600 2.5" BUNDLE 512GB SATA3 (SKC600B/512G) vairāk >
87.90 € bez PVN
106.36 € ar PVN
Kingston Data Center 600 2.5" 1024GB SATA3 (SKC600/1024G) vairāk >
Kingston Data Center 600 2.5" BUNDLE 1024GB SATA3 (SKC600B/1024G) vairāk >
159.99 € bez PVN
193.59 € ar PVN
Kingston KC2000 1TB M.2 PCIe NVMe (SKC2000M8/1000G) vairāk >
194.36 € bez PVN
235.18 € ar PVN


matches: ['Sui generis', 'Sui generis', 'Sui generis', 'Sui generis', 'Sui generis', 'Sui generis']

text:
Creative Commons — Attiecinājums-Nekomerciāls-Bez atvasinājumiem 4.0 Starptautisks — CC BY-NC-ND 4.0
Šī lapa ir pieejama sekojošās valodās: العربيةDeutschΕλληνικάEnglishEspañoleuskarasuomeksifrançaishrvatskibahasa Indonesiaitaliano日本語LietuviųlatviskiTe Reo MāoriNederlandsnorskpolskiPortuguêsрусскийsvenskaTürkçeукраїнська
Creative Commons tiesību kodekss
Attiecinājums-Nekomerciāls-Bez atvasinājumiem 4.0 Starptautisks
Šī tiesību instrumenta oficiāls tulkojums ir pieejams citās valodās.
Creative Commons Corporation (“Creative Commons”) nav juridiska firma un nenodrošina juridiskus pakalpojumus vai juridisku palīdzību. Creative Commons publisko licenču izplatīšana nerada pārstāvja-klienta vai cita veida attiecības. Creative Commons nodrošina savu licenču un ar tām saistītas informācijas pieejamību, balstoties uz “tāds, kāds ir” pieņēmumu. Creative Commons nesniedz nekādas garantijas saistībā ar tās licencēm, jebkādu saskaņā ar šo licenču noteikumiem un nosacījumiem licencētu materiālu vai ar to saistītu informāciju. Creative Commons neuzņemas nekādu atbildību par zaudējumiem, kas radušies licenču izmantošanas rezultātā, ciktāl vien tas iespējams.
Creative Commons publisko licenču izmantošana
Creative Commons publiskās licences satur standarta noteikumu un nosacījumu kopumu, kuru darbu autori un citi tiesību turētāji var izmantot, lai dalītos ar oriģināliem autordarbiem un citiem materiāliem, kuri pakļauti autortiesībām un citām licencē zemāk aprakstītajām tiesībām. Turpmākie apsvērumi paredzēti tikai informatīviem nolūkiem, tie nav izsmeļoši un nav daļa no mūsu licencēm.
Apsvērumi licenciāriem: mūsu publiskās licences ir paredzētas izmantošanai tiem, kuri ir tiesīgi dot publisku atļauju izmantot materiālu, kura izmantošana citos gadījumos ir ierobežota ar autortiesībām un citām tiesībām. Mūsu licences ir neatsaucamas. Licenciāriem ieteicams izlasīt un izprast licences noteikumus un nosacījumus, pirms tiek izdarīta izvēle to izmantot. Licenciāriem pirms mūsu licenču izmantošanas būtu arī jānodrošina visas nepieciešamās tiesības, lai sabiedrība var atkārtoti izmantot materiālu atbilstoši tam, kā tas tika sākotnēji paredzēts. Licenciāriem būtu arī skaidri jānorāda uz jebkādu materiālu, kurš nav pakļauts licences darbībai. Tas attiecināms arī uz citiem Creative Commons licencētiem materiāliem un materiāliem, kuri tiek izmantoti, pamatojoties uz autortiesību izņēmumiem vai ierobežojumiem. Papildu apsvērumi licenciāriem.
Apsvērumi sabiedrībai: izmantojot kādu no mūsu publiskajām licencēm, licenciārs nodod sabiedrībai atļauju izmantot licencēto materiālu saskaņā ar skaidri norādītiem noteikumiem un nosacījumiem. Ja licenciāra atļauja jebkāda iemesla dēļ nav nepieciešama – piemēram, jebkādu piemērojamo autortiesību izņēmumu vai ierobežojumu dēļ – tad šo materiāla izmantošanu licence neregulē. Mūsu licences piešķir tikai atļaujas, kas balstās autortiesībās un citās noteiktās tiesībās, kuras ir pilnvarots piešķirt licenciārs. Licencētā materiāla izmantošana aizvien varētu būt ierobežota citu iemeslu dēļ, tajā skaitā tādēļ, ka arī citām personām pieder autortiesības vai citas ti	esības uz materiālu. Licenciārs var lūgt izpildīt īpašus norādījumus, piemēram, iezīmēt vai aprakstīt visas materiālam veiktās izmaiņas. Lai arī mūsu licences to nepieprasa, jūs tiekat aicināti respektēt šos norādījumus, ja tie ir pamatoti. Papildu apsvērumi sabiedrībai.
Creative Commons Attiecinājuma-Nekomerciāls-Bez atvasinājumiem 4.0 Starptautiskā publiskā licence
Izmantojot Licencē noteiktās tiesības (definētas zemāk), Jūs pieņemat un piekrītat, ka Jūsu darbības ierobežo šīs Creative Commons Attiecinājuma-Nekomerciāls-Bez atvasinājumiem 4.0 starptautiskās publiskās licences (turpmāk – publiskā licence) noteikumi un nosacījumi. Ciktāl šī publiskā licence var tikt interpretēta kā līgums, Jums tiek piešķirtas Licencē noteiktās tiesības saskaņā ar Jūsu piekrišanu šiem noteikumiem un nosacījumiem, un Licenciārs piešķir Jums šīs tiesības, ņemot vērā ieguvumus, kurus Licenciārs saņem no Licencētā materiāla pieejamības nodrošināšanas saskaņā ar šīs Licences noteikumiem un nosacījumiem.
1. nodaļa – Definīcijas
Pielāgotais materiāls ir autortiesībām un citām līdzīgām tiesībām pakļauts materiāls, kas ir atvasināts no vai balstīts Licencētajā materiālā, vai arī tulkots, pielāgots, aranžēts, pārvērsts vai citādi modificēts tādā veidā, ka ir nepieciešama atļauja saskaņā ar autortiesībām vai citām līdzīgām tiesībām, kuru turētājs ir Licenciārs. Saskaņā ar Publisko licenci, gadījumos, kad Licencētais materiāls ir muzikāls darbs, uzvedums vai skaņu ieraksts, Pielāgotais materiāls vienmēr tiek radīts no Licencētā materiāla, kurš ir laikā sinhronizēts ar kustīgiem attēliem.
Autortiesības un līdzīgas tiesības ir autortiesības un/vai citas līdzīgas, autortiesībām radniecīgas tiesības, tajā skaitā arī tiesības bez ierobežojumiem uzstāties, pārraidīt, veikt skaņu ierakstus, kā arī Sui generis datubāzu tiesības, neatkarīgi no veida kādā tiesības ir apzīmētas vai kategorizētas. Saskaņā ar Publisko licenci, tiesības, kas norādītas 2(b)(1)-(2) punktos, nav uzskatāmas par Autortiesībām un līdzīgām tiesībām.
Efektīvi tehnoloģiskie līdzekļi ir nosacījumi, kuri atbilstoša varas avota neesamības apstākļos nevar tikt apieti saskaņā ar tiem normatīvajiem aktiem, kuri īsteno Pasaules intelektuālā īpašuma organizācijas (WIPO) 1996. gada 20. decembra līguma par autortiesībām 11. pantu un/vai līdzīgus starptautiskos līgumus.
Izņēmumi un ierobežojumi ir godprātīga izmantošana, godprātīga rīcība un/vai jebkādi citi Autortiesību un līdzīgu tiesību izņēmumi un ierobežojumi, kuri attiecas uz to, kā Jūs izmantojat Licencēto materiālu.
Licencētais materiāls ir māksliniecisks vai literārs darbs, datubāze vai cits materiāls, uz kuru Licencētājs attiecina šo Publisko licenci.
Licencētās tiesības ir tiesības, kas Jums piešķirtas saskaņā ar publiskās licences noteikumiem un nosacījumiem, kuras ir ierobežotas ar Autortiesībām un līdzīgām tiesībām, un kuras attiecas uz to, kā Jūs izmantojat Licencēto materiālu, kuru Licenciāram ir tiesības licencēt.
Licenciārs ir fiziska(-s) vai juridiska(-s) persona(-s), kas saskaņā ar šo Publisko licenci piešķir tiesības.
Nekomerciāls nozīmē tāds, kas primāri nav domāts komerciāla labuma vai naudas kompensācijas iegūšanai. Saskaņā ar Publisko Licenci digitāla vai cita veida apmaiņa ar Licencēto materiālu pret citu materiālu, uz kuru attiecināmas Autortiesības un citas līdzīgas tiesības, ir uzskatāma par nekomerciālu, ja saistībā ar apmaiņu netiek izmaksātas naudas kompensācijas.
Dalīšanās ir materiāla nodrošināšana sabiedrībai jebkādā veidā vai procesā, kuram nepieciešama atļauja saskaņā ar Licencētajām tiesībām, piemēram, pavairošana, publiska izstādīšana, publiska uzstāšanās, sadale, izplatīšana, komunikācija vai importēšana, un materiāla pieejamības sabiedrībai nodrošināšana tādos veidos, kuri ļauj sabiedrībai piekļūt materiālam individuāli izvēlētā vietā un laikā.
Sui generis datubāzu tiesības ir tiesības, kuras nav autortiesības un kuras izriet no Eiropas Parlamenta un Padomes 1996. gada 11. marta Direktīvas 96/9/EC par datubāzu tiesisko aizsardzību, tās grozījumiem un aizstājumiem, kā arī citām pēc būtības līdzvērtīgām tiesībām jebkur citur pasaulē.
“Jūs” attiecināms uz fizisku vai juridisku personu, kas izmanto Licencētās tiesības saskaņā ar šo Publisko licenci. Forma “Jūsu” atbilst formai “Jūs”.
2. nodaļa – Tvērums
Licences piešķiršana.
Saskaņā ar šīs publiskās licences noteikumiem un nosacījumiem, ar šo Licenciārs piešķir Jums vispasaules, bezatlīdzības, nesublicencējamu, bezizņēmuma un neatsaucamu licenci Licencētā materiāla Licencēto tiesību izmantošanai:
lai pavairotu un dalītos ar Licencēto materiālu kopumā vai ar tā daļām vienīgi Nekomerciālos nolūkos, un
radītu un reproducētu, un dalītos ar Pielāgoto materiālu vienīgi Nekomerciālos nolūkos.
Izņēmumi un ierobežojumi. Gadījumos, kad radušās šaubas vai Izņēmumi un ierobežojumi jāpiemēro Jūsu lietojumam, šī publiskā licences nav jāpiemēro un nav jāpakļaujas tās noteikumiem un nosacījumiem.
Termiņš. Šīs publiskās licences termiņš ir norādīts 6(a) punktā.
Paņēmieni un formāti: atļautas tehniskas modifikācijas. Licenciārs sniedz Jums tiesības izmantot Licencētās tiesības visos paņēmienos un formātos, ieskaitot gan jau zināmos, gan nākotnē radītos, kā arī veikt tehniskas modifikācijas, lai to paveiktu. Licenciārs atsakās no tiesībām un apņemas neaizstāvēt savas tiesības, kas liegtu Jums veikt tehniskas modifikācijas, kuras nepieciešamas Licencēto tiesību īstenošanai, tajā skaitā arī tehniskas modifikācijas, kuras nepieciešamas, lai apietu Efektīvos tiesiskās aizsardzības līdzekļus. Ciktāl attiecināms uz šo Publisko licenci, vienkāršu modifikāciju veikšana, ko pieļauj 2(a)(4) punkts, nekad nerada Pielāgotu materiālu.
Pakārtotie saņēmēji.
Piedāvājums no Licenciāra – Licencētais materiāls. Katrs Licencētā materiāla saņēmējs automātiski saņem piedāvājumu no Licenciāra izmantot Licencētās tiesības saskaņā ar publiskās licences noteikumiem un nosacījumiem.
Pakārtojuma ierobežojumu aizliegums. Jūs nedrīkstat piedāvāt vai uzlikt nekādus papildu vai atšķirīgus noteikumus vai nosacījumus vai attiecināt jebkādus Efektīvos tehnoloģiskos līdzekļus Licencētajam materiālam, ja tas ierobežo citu Licencētā materiāla saņēmēju tiesības izmantot Licencētās tiesības.
Apstiprinājuma nepastāvēšana. Nekas šajā Publiskajā licencē nesniedz pamatu un nevar tikt uzskatīts par atļauju paziņojumam vai pieņēmumam, ka Jūs esat vai ka Jūsu darbības Licencētā materiāla izmantošanā ir saistītas vai tiek apstiprinātas, atbalstītas vai oficiāli atzītas no Licenciāra vai citu personu, kam pienākas materiāla attiecinājums, puses, kā norādīts 3(a)(1)(A)(i) punktā.
Citas tiesības.
Personiskās tiesības, piemēram, tiesības uz fizisko neaizskaramību, netiek licencētas ar šo Publisko licenci, tāpat kā licencētas netiek publicitātes, privātuma un/vai citas personiskās tiesības; tomēr pēc iespējas Licenciāram jāatsakās un/vai jāpiekrīt neaistāvēt savas personiskās tiesības, ciktāl tas nepieciešams, lai Jūs varētu izmantot Licencētās tiesības, bet ne citādi.
Šī publiskā licence nelicencē patentu vai prečuzīmju tiesības.
Ciktāl vien iespējams, Licenciārs atsakās no jebkādām tiesībām saņemt no Jums atlīdzību par Licencēto tiesību izmantošanu tieši vai caur autortiesību aģentūru saskaņā ar jebkādu brīvprātīgu vai neatsaucamu likumā noteiktu vai obligātu licencēšanas struktūru. Visos citos gadījumos Licenciārs tieši patur jebkādas tiesības uz atlīdzības saņemšanu, tajā skaitā arī gadījumos, kad Licencētais materiāls tiek izmantots ne tikai Nekomerciāliem, bet arī citiem nolūkiem.
3. nodaļa – Licences noteikumi
Jūsu Licencēto tiesību izmantošana ir skaidri regulēta ar šādiem noteikumiem.
Attiecināšana.
Ja Jūs Dalāties ar Licencēto materiālu, Jums:
jāsaglabā šāda informācija, ja Licencētajam materiālam to norādījis Licenciārs:
licencētā materiāla autora vai citu personu identifikācija, kas norādīta attiecinājuma saņemšanai, jebkādā saprātīgā veidā, ko pieprasa Licenciārs (t.sk. arī ar pseidonīmu, ja to pieprasa Licenciārs);
autortiesību norāde;
norāde uz šo Publisko licenci;
norāde uz atteikšanos no garantijas tiesībām;
URI vai hipersaite uz Licencēto materiālu tiktāl, ciktāl tas praktiski ir iespējams.
jānorāda, vai esat modificējis Licencēto materiālu un jāsaglabā norādes uz jebkādām iepriekšējām modifikācijām;
jānorāda, ka Licencētais materiāls ir licencēts ar šo Publisko licenci un jāiekļauj šīs publiskās licences teksts, URI vai hipersaite uz to.
Lai izvairītos no neskaidrībām, šīs publiskās licences ietvaros Jums nav tiesību dalīties ar Pielāgoto materiālu.
Jūs varat izpildīt 3(a)(1) punkta nosacījumus jebkurā piemērotā veidā atkarībā no vides, veida un konteksta, kādā Jūs Dalāties ar Licencēto materiālu. Piemēram, nosacījumi varētu tikt izpildīti, norādot URI vai hipersaiti uz resursu, kurš satur nepieciešamo informāciju.
Pēc Licencētāja pieprasījuma Jums jāizsvītro jebkāda informācija, kas pieprasīta 3(a)(1)(A) punktā ciktāl tas praktiski ir iespējams.
4. nodaļa – Sui generis datubāzu tiesības
Gadījumos, kad Licencētās tiesībās iekļauj Sui generis datubāzu tiesības, kas attiecas uz to, kā Jūs izmantojat Licencēto materiālu:
Lai izvairītos no neskaidrībām, 2(a)(1) punkts piešķir Jums tiesības izgūt, atkārtoti izmantot, reproducēt un dalīties ar visu vai ar ievērojamu daļu no datubāzu satura ar nosacījumu, ka Jūs nedalāties ar Pielāgoto materiālu;
Ja Jūs iekļaujat visu vai ievērojamu daļu no datubāzes satura tādā datubāzē, uz kuru Jums ir Sui generis datubāzes tiesības, tad datubāze, attiecībā uz kuru Jums ir Sui generis datubāzu tiesības (bet ne atsevišķas tās daļas) ir uzskatāma par Pielāgoto materiālu, un
Jums jāievēro 3(a) punkta nosacījumi, ja Jūs Dalāties ar visu vai ievērojamu daļu no datubāzes satura.
Lai izvairītos no neskaidrībām, šī 4. nodaļa papildina un neaizvieto Jūsu pienākumus saskaņā ar šo Publisko licenci gadījumos, kad Licencētās tiesības iekļauj citas Autortiesības un līdzīgas tiesības.
5. nodaļa – Atteikšanās no garantijām un atbildības ierobežojumi
Ja Licencārs nav apņēmies citādi, tad, ciktāl iespējams, Licencārs Licencēto materiālu piedāvā pēc “tāds, kāds ir” un “tāds, kāds pieejams” principa, un attiecībā uz Licencēto materiālu nesniedz nekāda veida atklātus, noprotamus, likumā noteiktus vai cita veida paziņojumus vai garantijas, tajā skaitā bez jebkādiem ierobežojumiem arī attiecībā uz nosaukumu, piemērotību vai derīgumu konkrētam nolūkam, likumu nepārkāpšanu vai slēptu vai citu defektu neesamību, precizitāti vai atklājamu vai neatklājamu kļūdu esamību vai neesamību. Gadījumos, kad atteikšanās no garantijām pilnībā vai daļēji nav pieļaujamas, šī atruna uz Jums var neattiekties.
Ciktāl iespējams, Licenciārs neatbild Jums par jebkādu saskaņā ar jebkuru juridisko teoriju radušos tiešu, īpašu netiešu, nejaušu, faktisku, soda dēļ radušos vai jebkādu citu zaudējumu, izmaksu, izdevumu vai kaitējumu (tostarp bez izņēmumiem arī neuzmanības dēļ) esamību, kuru cēlonis ir šī publiskā licence vai Licencētā materiāla izmantošana, pat gadījumā, ja Licenciārs ir ticis informēts par šādu zaudējumu, izmaksu, izdevumu vai kaitējumu rašanaš iespējamību. Gadījumos, kad atbildības ierobežošana pilnībā vai daļēji nav pieļaujama, šis ierobežojums uz Jums var netikt attiecināts.
Šī augstākminētā atteikšanās no garantijām un atbildības ierobežojums tādā veidā, ka tas, ciktāl iespējams, vistuvāk atbilst pilnīgam atteikumam no atbildības.
6. nodaļa – Termiņš un darbības izbeigšana
Šī publiskā licence ir attiecināma uz tādu pašu termiņu, kāds ir Autortiesībām un līdzīgām tiesībām, kas piešķirtas saskaņā ar šo Publisko licenci. Gadījumos, kad Jūs neievērojat šīs publiskās licences noteikumus, Jūsu tiesības, kas noteiktas saskaņā ar šo Publisko licenci, automātiski izbeidzas.
Gadījumos, kad Jūsu tiesības izmantot Licencēto materiālu ir beigušās saskaņā ar 6(a) punktu, tā tiek atjaunota:
automātiski ar datumu, ar kuru pārkāpums tiek novērsts, ja tas ir novērsts 30 dienu laikā no datuma, kurā Jūs atklājāt pārkāpumu, vai
pēc paātrinātas atjaunošanas, ko veic Licenciārs.
Lai izvairītos no neskaidrībām, 6(b) punkts neietekmē Licenciāra tiesības pieprasīt kādu tiesiskās aizsardzības līdzekļu piemērošanu, lai novērstu Jūsu pieļautus šīs publiskās licences pārkāpumus.
Lai izvairītos no neskaidrībām, Licenciāram ir arī tiesības piedāvāt Licencēto materiālu saskaņā ar īpašiem noteikumiem vai nosacījumiem, vai arī pārstāt izplatīt Licencēto materiālu jebkurā laikā, taču šādas darbības neatceļ šo Publisko licenci.
1, 5, 6, 7, un 8 nodaļas ir spēkā arī pēc šīs publiskās licences darbības izbeigšanās.
7. nodaļa – Citi noteikumi un nosacījumi
Licenciārs nav pakļauts nekādiem papildu vai citiem noteikumiem un nosacījumiem, kurus Jūs nosakāt, ja vien par to nepastāv atsevišķa vienošanās.
Jebkādas te neminētas norunas, vienošanās vai līgumi, kas attiecas uz Licencēto materiālu, ir atsevišķas un neatkarīgas no šīs publiskās licences noteikumiem un nosacījumiem.
8. nodaļa – Izskaidrojums
Lai izvairītos no neskaidrībām, šī publiskā licence nesamazina, nelimitē, neierobežo vai neuzliek nosacījumus par jebkādu Licencētā materiāla izmantošanu, kas likumīgi var tikt īstenots bez atļaujas saskaņā ar šo Publisko licenci.
Ciktāl iespējams, ja jebkādi šīs publiskās licences nosacījumi tiek atzīti par likumīgi nepiemērojamiem, tiem automātiski jātiek pārveidotiem tādā apmērā, cik tas ir minimāli nepieciešams, lai tie kļūtu par likumīgi piemērojamiem. Ja šāda pārveidošana nevar tikt nodrošināta, konkrētie nosacījumi tiek izslēgti no šīs publiskās licences, neietekmējot pārējo noteikumu un nosacījumu piemērošanu un spēkā esamību.
Neviens no šīs publiskās licences noteikumiem vai nosacījumiem nevar tikt uzskatīts par atceltu un to neizpildīšana nevar tikt pieņemta, ja vien nav saņemta nepārprotama Licenciāra piekrišana.
Nekas šajā Publiskajā licencē netiek un nevar tikt izskaidrots kā jebkādu priekšrocību vai neaizskaramību, kas attiecas uz Licenciāru vai uz Jums, ierobežošana vai atcelšana, tajā skaitā attiecībā uz jebkuru jurisdikciju ierosinātiem tiesas procesiem.
Creative Commons nav iesaistītā puse tās publiskajās licencēs. Creative Commons ir tiesīga neatkarīgi attiecināt kādu no tās publiskajām licencēm uz tās publicētajiem materiāliem, tādā gadījumā tā ir uzskatāma par Licenciāru. Creative Commons publisko licenču teksts ir publicēts saskaņā ar CC0 Veltījumu neaizsargātajiem darbiem. Creative Commons neautorizē preču zīmi “Creative Commons” vai jebkuras citas Creative Commons preču zīmes vai logotipa izmantošanu bez iepriekšējas rakstiskas saskaņošanas, tostarp, bez ierobežojuma, saistībā ar jebkādām nesaskaņotām tās publisko licenču modifikācijām vai citām norunām, vienošanos vai līgumiem, kas attiecas uz licencēto materiālu, izņemot atsevišķus gadījumus, kad šādu darbību mērķis ir norādīt, ka dalīšanās ar materiālu notiek saskaņā ar Creative Commons licenci vai citā veidā, ko pieļauj Creative Commons noteikumi, kas publicēti creativecommons.org/policies. Lai izvairītos no neskaidrībām – šī rindkopa nav daļa no publiskās licences.
Ar Creative Commons var sazināties tīmekļa vietnē creativecommons.org.
Citas pieejamās valodas: Bahasa Indonesia, eesti keel, euskara, Deutsch, English, français, hrvatski, italiano, Lietuvių, Nederlands, norsk, polski, português, suomeksi, svenska, te reo Māori, Türkçe, Ελληνικά, русский, українська, العربية, 日本語. Lūdzam iepazīties ar BUJ, lai uzzinātu papildu informāciju par oficiālajiem tulkojumiem.
« Atgriezties uz kopsavilkumu


matches: ['Teismas ', 'teismas ', 'teismas ', 'teismas ', 'teismas ', 'teismas ', 'Teismas ', 'Teismas ', 'Teismas ', 'Teismas ']

text:
Language of document : Bulgarian Spanish Czech Danish German Estonian Greek English French Italian Latvian Lithuanian Hungarian Maltese Dutch Polish Portuguese Romanian Slovak Slovene Finnish Swedish Croatian ECLI:EU:C:2015:418
2015. gada 25. jūnijā (*)
Lūgums sniegt prejudiciālu nolēmumu – Direktīvas 94/19/EK un 97/9/EK – Noguldījumu garantiju un ieguldītāju kompensācijas sistēmas – Uzkrājumu un ieguldījumu instrumenti – Finanšu instruments Direktīvas 2004/39/EK izpratnē – Garantijas izslēgšana – Tieša iedarbība – Nosacījumi Direktīvas 97/9/EK izmantošanai
Lieta C‑671/13
par lūgumu sniegt prejudiciālu nolēmumu atbilstoši LESD 267. pantam, ko Lietuvos Aukščiausiasis Teismas (Lietuva) iesniedza ar lēmumu, kas pieņemts 2013. gada 16. decembrī un kas Tiesā reģistrēts 2013. gada 17. decembrī, tiesvedībās, ko ierosinājuši
“Indėlių ir investicijų draudimas” VĮ,
Vitoldas Guliavičius,
bankas “Snoras” AB, likvidācijas procesā.
šādā sastāvā: palātas priekšsēdētāja R. Silva de Lapuerta [R. Silva de Lapuerta], tiesneši K. Lēnartss [K. Lenaerts], Tiesas priekšsēdētāja vietnieks, kas pilda otrās palātas tiesneša pienākumus, Ž. K. Bonišo [J.‑C. Bonichot], A. Arabadžijevs [A. Arabadjiev] un Ž. L. da Kruss Vilasa [J. L. da Cruz Vilaça] (referents),
ņemot vērā rakstveida procesu un 2014. gada 20. novembra tiesas sēdi,
– “Indėlių ir investicijų draudimas” VĮ vārdā – A. Mažintienė, kurai palīdz V. Drizga un A. Šekštelo, advokatai,
– V. Guliavičius vārdā – G. Subačiūtė un A. Milinis, advokatai,
– bankas “Snoras” AB, likvidācijas procesā, vārdā – K. Švirinas un I. Dargužas, advokatai,
– Lietuvas valdības vārdā – V. Kazlauskaitė-Švenčionienė un D. Kriaučiūnas, pārstāvji,
– Eiropas Komisijas vārdā – K.‑P. Wojcik un A. Steiblytė, pārstāvji,
noklausījusies ģenerāladvokāta secinājumus 2015. gada 26. februāra tiesas sēdē,
1 Lūgums sniegt prejudiciālu nolēmumu ir par to, kā interpretēt Eiropas Parlamenta un Padomes 1994. gada 30. maija Direktīvas 94/19/EK par noguldījumu garantiju sistēmām (OV L 135, 5. lpp.), kas grozīta ar Eiropas Parlamenta un Padomes 2009. gada 11. marta Direktīvu 2009/14/EK (OV L 68, 3. lpp.; turpmāk tekstā – “Direktīva 94/19”), 1. panta 1. punktu, 3. panta 1. punktu un 7. panta 1. un 2. punktu, Direktīvas 94/19 I pielikuma 12. punktu, kā arī Eiropas Parlamenta un Padomes 1997. gada 3. marta Direktīvas 97/9/EK par ieguldītāju kompensācijas sistēmām (OV L 84, 22. lpp.) 2. panta 2. un 3. punktu un 4. panta 1. un 2. punktu.
2 Šis lūgums tika iesniegts tiesvedībās, ko ierosinājuši “Indėlių ir investicijų draudimas” VĮ (turpmāk tekstā – “IID”) un M. Nemaniūnas par līguma par noguldījumu sertifikāta iegādi un vairāku līgumu par parakstīšanos uz obligācijām spēkā esamību.
3 Padomes 1986. gada 8. decembra Direktīvas 86/635/EEK par banku un citu finanšu iestāžu gada pārskatiem un konsolidētajiem pārskatiem (OV L 372, 1. lpp.) 20. panta 1. punktā attiecībā uz 3. posteni par saistībām, kas apliecinātas ar vērtspapīriem, ir noteikts:
“Šajā postenī iekļauj gan parāda vērtspapīrus, gan saistības, kas apliecinātas ar tirgojamiem vērtspapīriem, un jo īpaši noguldījumu sertifikātus, īstermiņa parādzīmes (“bons de caisse”) un saistības, kas izriet no pašu pārvedu vekseļiem un vekseļiem.”
4 Direktīvas 94/19 preambulas 16. un 18. apsvērumā ir teikts:
“[..] šajā direktīvā paredzētais zemākais garantijas līmenis tomēr nedrīkst atstāt pārāk lielu daļu noguldījumu bez aizsardzības gan patērētāju aizsardzības, gan finanšu sistēmas stabilitātes interesēs; [..]
[..] dalībvalstīm ir jābūt iespējai garantijas, ko paredz noguldījumu garantiju sistēmas, neattiecināt uz dažām īpaši uzskaitītām noguldījumu vai noguldītāju kategorijām, ja tās neuzskata, ka minētajām ir vajadzīga īpaša aizsardzība.”
5 Šīs direktīvas 1. panta 1. punkts ir formulēts šādi:
1) “noguldījums” ir jebkāds kredīta atlikums, ko veido kontā atlikušie līdzekļi vai īslaicīgas situācijas, kuras rada parasti banku darījumi, un ko kredītiestādei ir jāatmaksā saskaņā ar normatīvajos aktos un līgumos paredzētajiem nosacījumiem, kā arī jebkādi parādi, ko apliecina kredītiestādes izdots sertifikāts.
6 Šīs pašas direktīvas 3. panta 1. punktā ir noteikts:
“Katra dalībvalsts nodrošina to, ka tās teritorijā tiek ieviesta un oficiāli atzīta viena vai vairākas noguldījumu garantiju sistēmas. Izņemot gadījumus, kas ir paredzēti šā punkta otrajā daļā un 4. punktā, attiecīgajā dalībvalstī saskaņā ar Direktīvas 77/780/EEK 3. pantu licencētas kredītiestādes nedrīkst pieņemt noguldījumus, ja tās nav šādas sistēmas dalībnieces.
7 Direktīvas 94/19 7. panta 1. un 2. punktā ir noteikts:
“1. Dalībvalstis nodrošina, ka katra noguldītāja noguldījumu kopapjoma segums ir vismaz EUR 50 000, ja noguldījumi nav pieejami.
2. Dalībvalstis var noteikt, ka garantiju var neattiecināt uz dažu kategoriju noguldītājiem vai noguldījumiem, vai arī tiem var piešķirt zemāku garantiju līmeni. Šie izņēmumi ir uzskaitīti I pielikumā.”
8 Minētās direktīvas I pielikuma “7. panta 2. punktā minēto izņēmumu saraksts” 12. punktā ir noteikts:
“Tās pašas kredītiestādes emitēti parāda vērtspapīri, kā arī saistības, ko rada tās pārvedu vekseļi un vekseļi.”
9 Direktīvas 97/9 preambulas 9. apsvērumā ir noteikts:
“tā kā ieguldījumu sabiedrības jēdziens aptver arī kredītiestādes, kam ir atļauts sniegt ieguldījumu pakalpojumus; tā kā arī šīm kredītiestādēm jāpiedalās ieguldītāju kompensācijas sistēmā, kas nodrošinātu to ieguldījumu darījumus; tā kā tomēr nav jāparedz, ka šādas kredītiestādes piedalās divās atsevišķās sistēmās, ja viena sistēma atbilst gan šīs direktīvas prasībām, gan prasībām [..] Direktīvā 94/19/EK [..]; tā kā tomēr, ja ieguldījumu sabiedrība ir kredītiestāde, dažos gadījumos var būt grūti atšķirt noguldījumus, uz kuriem attiecas Direktīva 94/19/EK, no naudas, kas atrodas turējumā sakarā ar ieguldījumu darījumiem; tā kā jāļauj dalībvalstīm noteikt, kuru no direktīvām piemērot attiecīga prasījuma gadījumā.”
10 Direktīvas 97/9 1. panta 3. punktā ir noteikts, ka “finanšu instrumentiem” šīs direktīvas mērķiem ir uzskatāmi instrumenti, kas minēti Padomes 1993. gada 10. maija Direktīvas 93/22/EEK par ieguldījumu pakalpojumiem vērtspapīru jomā (OV L 141, 27. lpp.) pielikuma B iedaļā.
11 Direktīvas 97/9 1. panta 4. punktā ieguldītājs ir definēts kā “jebkura persona, kas sakarā ar ieguldījuma darījumu uztic naudu vai finanšu instrumentus ieguldījumu sabiedrībai”.
12 Šīs direktīvas 2. panta 2. un 3. punktā ir noteikts:
“2. Sistēma paredz ieguldītājiem nodrošinājumu saskaņā ar 4. pantu, ja:
– kompetentās iestādes ir atzinušas, ka pēc to ieskata ieguldījumu sabiedrība ar tās finanšu stāvokli tieši saistītu iemeslu dēļ attiecīgajā brīdī nespēj pildīt saistības, kas rodas no ieguldītāju prasījumiem, un tuvākajā laikā nespēs tās pildīt,
– tiesu iestāde ar ieguldījumu sabiedrības finanšu stāvokli tieši saistītu iemeslu dēļ ir pieņēmusi lēmumu, kas attiecībā uz ieguldītājiem atceļ iespēju apmierināt to prasījumus
neatkarīgi no tā, kas notiek vispirms.
Nodrošinājumu paredz prasījumiem, kas ceļas no ieguldījumu sabiedrības nespējas:
– atmaksāt no ieguldītājiem saņemto naudas aizdevumu vai ieguldītājiem piederošu un sakarā ar ieguldījumu darījumiem viņu vārdā turētu naudu
– atdot ieguldītājiem visus finanšu instrumentus, kas tiem pieder un ko sakarā ar ieguldījumu tur, pārzina vai pārvalda viņu vārdā
saskaņā ar likumos un līgumos ietvertajiem nosacījumiem.
3. Visus prasījumus, ko saskaņā ar 2. punktu izvirza pret kredītiestādi, uz kuru attiecīgā dalībvalstī attiecas gan šī direktīva, gan Direktīva 94/19/EK, minētā dalībvalsts pēc sava ieskata attiecina uz sistēmu, ko nosaka viena vai otra no minētajām direktīvām. Ne par vienu prasījumu šajās direktīvās paredzēto kompensāciju nevar piešķirt vairāk kā vienu reizi.”
13 Direktīvas 97/9 4. panta 1. un 2. punktā ir noteikts:
“1 Dalībvalstis nodrošina, ka attiecībā uz prasījumiem, kas minēti 2. panta 2. punktā, sistēmas paredz katram ieguldītājam nodrošinājumu, kas nav mazāks par [EUR] 20 000.
Līdz 1999. gada 31. decembrim dalībvalstis, kurās šīs direktīvas pieņemšanas brīdī nodrošinājums ir mazāks par [EUR] 20 000, drīkst paturēt spēkā šo mazāko nodrošinājuma līmeni ar noteikumu, ka tas nav mazāks par [EUR] 15 000. Šo iespēju var izmantot arī dalībvalstis, uz kurām attiecas Direktīvas 94/19/EK 7. panta 1. punkta otrās daļas pārejas noteikumi.
2. Dalībvalstis var noteikt, ka uz dažiem ieguldītājiem neattiecas sistēmas nodrošinājums vai tiem piešķirams zemāka līmeņa nodrošinājums. Šie izņēmumi ir uzskaitīti I pielikumā.”
14 Eiropas Parlamenta un Padomes 2004. gada 21. aprīļa Direktīvas 2004/39/EK, kas attiecas uz finanšu instrumentu tirgiem un ar ko groza Padomes Direktīvas 85/611/EEK un 93/6/EEK un Eiropas Parlamenta un Padomes Direktīvu 2000/12/EK un atceļ Padomes Direktīvu 93/22/EEK (OV L 145, 1. lpp.), I pielikuma C iedaļā ir noteikts šajā direktīvā minēto finanšu instrumentu saraksts. Tā 2. punktā naudas tirgus instrumenti ir ietverti finanšu instrumentu jēdzienā.
15 Direktīvas 2004/39 4. panta 1. punkta 19. apakšpunktā naudas tirgus instrumenti ir definēti šādi:
““naudas tirgus instrumenti” ir tie finanšu instrumenti, kurus parasti tirgo naudas tirgū, piemēram, valsts iekšējā aizņēmuma parādzīmes, noguldījumu sertifikāti un īstermiņa parāda vērtspapīri, izņemot maksāšanas instrumentus”.
16 Lietuvas 2002. gada 20. jūnija Likuma Nr. IX‑975 par noguldījumu un saistību pret ieguldītājiem apdrošināšanu (Žin., 2002, Nr. 65‑2635; turpmāk tekstā – “Likums par noguldījumu apdrošināšanu”), ar kuru Lietuvas tiesībās tiek transponētas Direktīvas 94/19 un 97/9, 2. panta 3. punktā ir noteikts:
““noguldītājs” ir “fiziska vai juridiska persona, kurai ir noguldījums bankā, bankas filiālē vai krājaizdevu sabiedrībā, izņemot personas, kuru noguldījumi saskaņā ar šī likuma normām nevar būt apdrošināšanas priekšmets. [..]”
17 Likuma par noguldījumu apdrošināšanu 3. panta 1., 2. un 4. punktā ir noteikts:
“1. Noguldījumu apdrošināšanas priekšmets ir noguldītāju veiktie noguldījumi litos un ārvalstu valūtā: Amerikas Savienoto Valstu dolāros, euro un Eiropas Savienības dalībvalstu un Eiropas Ekonomikas zonas dalībvalstu valūtās (turpmāk tekstā – “ārvalstu valūtas”).
2. Saistību pret ieguldītājiem apdrošināšanas priekšmets ir saistības attiecībā uz vērtspapīru (neatkarīgi no tā, kādā valūtā tie ir izdoti) vai līdzekļu litos vai ārvalstu valūtā atdošanu ieguldītājiem.
4. Pašas apdrošinātās personas izdoti parāda vērtspapīri (noguldījumu sertifikāti), saistības, kas izriet no tās pieņemtajām parādzīmēm un vekseļiem, kā arī hipotekārās ķīlu zīmes, kas izdotas saskaņā ar Lietuvas likumu par hipotekārajām ķīlu zīmēm un hipotekāro kredītu [..], nevar būt apdrošināšanas priekšmets.”
18 Likuma par noguldījumu apdrošināšanu 9. panta 1. punkts ir formulēts šādi:
“Tiesības uz apdrošināšanas kompensāciju ieguldītājam rodas, sākot no apdrošinātā notikuma iestāšanās dienas. Ieguldītājs tiesības saņemt apdrošināšanas kompensāciju dienā, kad īstenojas apdrošinātais notikums, iegūst tikai tad, ja apdrošinātā persona ir pārskaitījusi vai izmantojusi ieguldītāja parādu vērtspapīrus un (vai) līdzekļus bez viņa piekrišanas. Aprēķinot apdrošināšanas atlīdzību, kas maksājama atbilstoši saistībām pret ieguldītājiem, šajās saistībās ietver vienīgi tos ieguldītāja vērtspapīrus un līdzekļus, kurus apdrošinātais ieguldītājam nevar atdot.”
19 2011. gada 17. janvārī V. Guliavičius ar bankas “Snoras” AB (turpmāk tekstā – “Snoras”) noslēdza līgumu par inflācijai piesaistīta noguldījumu sertifikāta iegādi.
20 2011. gada 9. martā, 14. jūlijā, 26. septembrī un 6. oktobrī V. V. Nemaniūnas ar Snoras noslēdza līgumus par parakstīšanos uz obligācijām.
21 Ar Lietuvas valdības 2011. gada 16. novembra lēmumu Snoras darbība tika apturēta. 2011. gada 24. novembrī Lietuvas Centrālā banka vērsās tiesā par Snoras maksātnespējas procesa uzsākšanu.
22 V. Guliavičius un V. V. Nemaniūnas cēla prasības tiesā, lūdzot atzīt par spēkā neesošiem ar Snoras noslēgtos līgumus, ar pamatojumu, ka šī banka viņiem ir sniegusi maldinošu un nepilnīgu informāciju par, pirmkārt, garantijas piemērošanu iegādātajiem instrumentiem un, otrkārt, Snoras finansiālo stāvokli.
23 Ar 2013. gada 6. maija rīkojumu Vilniaus apygardos teismas noraidīja V. Guliavičius prasību. Ar 2013. gada 29. jūlija rīkojumu Lietuvos apeliacinis teismas apmierināja viņa apelācijas sūdzību, atcēla pirmās instances tiesas rīkojumu un atzina par spēkā neesošu viņa noslēgto līgumu par noguldījuma sertifikāta iegādi.
24 IID ir valsts uzņēmums, kura uzdevums ir garantēt noguldījumu un ieguldījumu aizsardzību kredītiestāžu maksātnespējas gadījumā. Ar iesniedzējtiesā iesniegtu kasācijas sūdzību V. Guliavičius ierosinātajā tiesvedībā šis uzņēmums lūdz atcelt Lietuvos apeliacinis teismas 2013. gada 29. jūlija rīkojumu.
25 Ar 2012. gada 7. decembra rīkojumu Vilniaus apygardos teismas noraidīja V. V. Nemaniūnas prasību. Lemjot par viņa iesniegto apelācijas sūdzību, Lietuvos apeliacinis teismas apstiprināja pirmās instances tiesas rīkojumu. Ar iesniedzējtiesā iesniegtu kasācijas sūdzību V. V. Nemaniūnas lūdz atcelt apelācijas instances tiesas spriedumu.
26 Lietuvos Aukščiausiasis Teismas uzskata, ka tās izskatāmās lietas ir jāizspriež, ņemot vērā Savienības tiesisko regulējumu par V. Guliavičius un V. V. Nemaniūnas kā noguldītāju vai ieguldītāju aizsardzību.
27 Šajā ziņā iesniedzējtiesa vaicā, pirmkārt, par aizsardzību, kāda attiecas uz V. Guliavičius iegādāto noguldījuma sertifikātu. No vienas puses, tā norāda, ka ar Likuma par noguldījumu apdrošināšanu 3. panta 4. punktu Lietuvas Republika ir izvēlējusies izmantot Direktīvas 94/19 7. panta 2. punktā un tās I pielikuma 12. punktā paredzēto izņēmumu, tādējādi no šajā direktīvā paredzētās garantijas izslēdzot tādus vērtspapīrus kā noguldījuma sertifikāts, par kuru ir runa pamatlietā. No otras puses, tā uzdod jautājumu par to, vai šāda izslēgšana var tikt piemērota vienīgi tādiem kredītiestādes emitētiem parāda vērtspapīriem, kuriem konkrēti piemīt galvenās finanšu instrumenta iezīmes Direktīvu 97/9 un 2004/39 izpratnē.
28 Otrkārt, Lietuvos Aukščiausiasis Teismas šaubās par pareizu attiecīgo direktīvu transponēšanu. Šajā ziņā tā būtībā norāda, ka ar atsaucēm uz Direktīvu 94/19 Direktīvas 97/9 preambulas 9. apsvērumā un 2. panta 3. punktā Savienības likumdevējs ir radījis sistēmu, kurā tādu finanšu instrumentu kā noguldījumu sertifikāti un obligācijas, kas ir pamatlietu priekšmets, īpašnieki katrā ziņā ir jāaizsargā ar vienu no šīm direktīvām. Savukārt Lietuvas tiesībās Likuma par noguldījumu apdrošināšanu 3 panta 4. punktā no garantiju sistēmas vienīgi vispārēji ir izslēgti visi parāda vērtspapīri, tādējādi tostarp noguldījumu sertifikāti un obligācijas, neparedzot alternatīvu aizsardzības kārtību. Šāda vispārēja izslēgšana tādu vērtspapīru īpašniekus kā pamatlietā atstājot bez aizsardzības.
29 Treškārt, Lietuvos Aukščiausiasis Teismas ir šaubas par Direktīvas 97/9 pareizu transponēšanu, jo Likuma par noguldījumu apdrošināšanu 9. panta 1. punktā ir paredzēts papildu nosacījums salīdzinājumā ar direktīvu, lai varētu saņemt šajā tiesību normā paredzēto garantiju, proti, ka ieguldītājs tiesības saņemt apdrošināšanas kompensāciju iegūst tikai tad, ja ieguldījumu uzņēmums ir nodevis vai izmantojis ieguldītāja parādu vērtspapīrus un/vai līdzekļus bez viņa piekrišanas.
30 Šādos apstākļos Lietuvos Aukščiausiasis Teismas nolēma apturēt tiesvedību un uzdot Tiesai šādus prejudiciālus jautājumus:
“1) Vai Direktīvas 94/19 7. panta 2. punkta noteikumi kopā ar tās I pielikuma 12. punkta noteikumiem ir jāsaprot un jāinterpretē tādējādi, ka tad, ja dalībvalsts no iespējas saņemt kompensāciju izslēdz personas, kas veikušas noguldījumus kredītiestādē, kurai pieder tās izdoti parāda vērtspapīri (noguldījumu sertifikāti), šis izņēmums var tikt piemērots tikai tad, ja minētie noguldījumu sertifikāti pilnībā atbilst (tiem piemīt) visām finanšu instrumenta iezīmēm Direktīvas 2004/39 izpratnē (ņemot vērā arī citus Eiropas Savienības tiesību aktus, piemēram, Eiropas Centrālās bankas Regulu Nr. 25/2009), tostarp tiem piemīt apgrozāmība sekundārajā tirgū?
2) Ja attiecīgā dalībvalsts izvēlas transponēt Direktīvas 94/19 un 97/9 valsts tiesībās tādējādi, ka noguldītāju un ieguldītāju aizsardzības sistēmas tiek paredzētas vienā tiesību aktā (vienā likumā), vai Direktīvas 94/19 7. panta 2. punkta noteikumi kopā ar I pielikuma 12. punkta noteikumiem un Direktīvas 97/9 2. panta 2. punkts, ņemot vērā Direktīvas 97/9 2. panta 3. punktu, ir jāsaprot un jāinterpretē tādējādi, ka nav iespējams, ka pastāv tāda situācija, ka uz noguldījuma sertifikātu un obligāciju īpašniekiem neattiecas neviena aizsardzības (garantiju) sistēma iepriekš minēto direktīvu izpratnē?
3) Ņemot vērā faktu, ka saskaņā ar valsts tiesisko regulējumu neviena no Direktīvās 94/19 un 97/9 paredzētajām iespējamajām aizsardzības sistēmām nav piemērojama kredītiestādes emitētu noguldījuma sertifikātu un obligāciju īpašniekiem:
a) Vai Direktīvas 94/19 3. panta 1. punkta, 7. panta 1. punkta (kas grozīts ar Direktīvu 2009/14) un 10. panta 1. punkta noteikumi, skatot tos kopā ar šīs direktīvas 1. panta 1. punktu, kurā ir iekļauta noguldījuma definīcija, ir pietiekami skaidri, precīzi, beznosacījumu un tādi, ar kuriem indivīdam tiek piešķirtas tiesības, lai privātpersonas varētu uz tiem balstīties valsts tiesā, lai pamatotu savas prasības par kompensācijas izmaksu pret [dalīb]valsts izveidotu garantijas iestādi, kura ir atbildīga par minētās kompensācijas izmaksu?
b) Vai Direktīvas 97/9 2. panta 2. punkta un 4. panta 1. punkta noteikumi ir pietiekami skaidri, precīzi, beznosacījumu un tādi, ar kuriem indivīdam tiek piešķirtas tiesības, lai privātpersonas varētu uz tiem balstīties valsts tiesā, lai pamatotu savas prasības par kompensācijas izmaksu pret [dalīb]valsts izveidotu garantijas iestādi, kura ir atbildīga par minētās kompensācijas izmaksu?
c) Ja atbilde uz trešo a) un trešo b) jautājumu ir apstiprinoša, kuru no divām iespējamām aizsardzības sistēmām valsts tiesai ir jāizvēlas piemērot, izlemjot tādu strīdu starp privātpersonu un kredītiestādi, kurā ir iesaistīta [dalīb]valsts izveidota garantijas iestāde, kas atbild par noguldītāju un ieguldītāju aizsardzības sistēmu darbību?
4) Vai Direktīvas 97/9 2. panta 2. punkta un 4. panta 2. punkta noteikumi (kopā ar minētās direktīvas I pielikumu) ir jāsaprot un jāinterpretē tādējādi, ka tie liedz tādu valsts tiesību aktu pastāvēšanu, saskaņā ar kuriem ieguldītāju kompensācijas sistēma nav piemērojama ieguldītājiem, kuriem pieder parāda vērtspapīri, ko emitējusi kredītiestāde, finanšu instrumenta veida dēļ (parāda vērtspapīri) un ņemot vērā faktu, ka apdrošinātais uzņēmums (kredītiestāde) nav pārskaitījis vai izmantojis ieguldītāju līdzekļus vai vērtspapīrus bez viņu piekrišanas? Vai, interpretējot iepriekš minētos Direktīvas 97/9 noteikumus par ieguldītāju aizsardzību, nozīme ir tam, ka kredītiestāde, kura ir emitējusi konkrētos parāda vērtspapīrus (emitents), vienlaikus ir arī šo finanšu instrumentu turētājs (starpnieks) un ka ieguldītāju līdzekļi netiek nošķirti no pārējiem kredītiestādes līdzekļiem?”
31 Ar Tiesas priekšsēdētāja rīkojumu Indėlių ir investicijų draudimas un Nemaniūnas (C‑671/13, EU:C:2014:225) iesniedzējtiesas pieteikums par šī lūguma sniegt prejudiciālu nolēmumu izskatīšanu paātrinātā procedūrā, kas paredzēta Tiesas Reglamenta 105. pantā, tika noraidīts.
32 Ar savu pirmo jautājumu iesniedzējtiesa būtībā vaicā, vai Direktīvas 94/19 7. panta 2. punkts un tās I pielikuma 12. punkts ir jāinterpretē tādējādi, ka, ja dalībvalstis izslēdz no šajā direktīvā paredzētās garantijas kredītiestādes emitētus noguldījuma sertifikātus, tās var šo izslēgšanu attiecināt vienīgi uz tādiem sertifikātiem, kuriem piemīt visas finanšu instrumenta iezīmes Direktīvas 2004/39 izpratnē.
33 Šajā ziņā vispirms ir jānorāda, ka ne Direktīvas 94/19 7. panta 2. punktā, ne tās I pielikuma 12. punktā attiecībā uz izslēgšanu no noguldījumu garantijas nav paredzēts, ka attiecīgajiem instrumentiem jāpiemīt visām finanšu instrumenta iezīmēm Direktīvas 2004/39 izpratnē.
34 Tomēr, ņemot vērā Direktīvas 94/19 prasības, ir nepieciešams, lai instrumenti, uz kuriem attiecas dalībvalstu veiktā izslēgšana, būtu instrumenti, kas ietilpst Direktīvas 94/19 piemērošanas jomā.
35 Saskaņā ar Direktīvas 94/19 1. panta 1. punktu šajā direktīvā jēdziens “noguldījums” ietver, pirmkārt, “jebkādu kredīta atlikumu, ko veido kontā atlikušie līdzekļi vai īslaicīgas situācijas, kuras rada parasti banku darījumi”, un, otrkārt, “jebkādus parādus, ko apliecina kredītiestādes izdots sertifikāts”.
36 Tādējādi no šīs tiesību normas formulējuma izriet, ka šajā direktīvā jēdziens “noguldījums” netiek definēts ar atsauci uz finanšu instrumenta iezīmēm Direktīvas 2004/39 izpratnē. Tāpat no šīs tiesību normas izriet, ka tas, kas raksturo otro noguldījumu veidu, ir tas, ka to apliecina nododams vērtspapīrs, kas tādējādi ļauj tirgot ar to saistītās prasījuma tiesības.
37 Šo pēdējo secinājumu apstiprina Komisijas 1992. gada 4. jūnija priekšlikums Direktīvai 94/19 (COM(92) 188, galīgā redakcija, OV C 163, 6. lpp.), kura 1. pantā ir skaidra atsauce uz “prasījumiem, kas apliecināti ar tirgojamiem vērtspapīriem”. Šajā ziņā jānorāda arī, ka Direktīvas 86/635 20. pantā, uz kuru ir atsauce priekšlikumā Direktīvai 94/19, ir precizēts, ka ar vērtspapīriem apliecinātas saistības ir “gan parāda vērtspapīri, gan saistības, kas apliecinātas ar tirgojamiem vērtspapīriem, un jo īpaši noguldījumu sertifikāti”.
38 Tādējādi Direktīvas 94/19 7. panta 2. punkts un tās I pielikuma 12. punkts, skatīti kopā, neaizliedz tādus valsts tiesību aktus kā Likuma par noguldījumu apdrošināšanu 3. panta 4. punkts, ar kuru no noguldījumu garantijas ir izslēgti “pašas apdrošinātās personas izdoti parāda vērtspapīri (noguldījumu sertifikāti)”, ja šie vērtspapīri ir tirgojami.
39 Iesniedzējtiesai ir jāpārliecinās, vai V. Guliavičius noguldījuma sertifikātam piemīt šāda īpašība.
40 Ņemot vērā iepriekš minēto, uz pirmo jautājumu ir jāatbild, ka Direktīvas 94/19 7. panta 2. punkts un tās I pielikuma 12. punkts ir jāinterpretē tādējādi, ka dalībvalstis var izslēgt no šajā direktīvā paredzētās garantijas kredītiestādes emitētus noguldījuma sertifikātus, ja tiem ir tirgojamu vērtspapīru raksturs – kas ir jānosaka iesniedzējtiesai –, un nav jāpārliecinās, vai šiem sertifikātiem piemīt visas finanšu instrumenta iezīmes Direktīvas 2004/39 izpratnē.
41 Ar otro jautājumu iesniedzējtiesa būtībā vaicā, vai Direktīvas 94/19 un 97/9 ir jāinterpretē tādējādi, ka uz kredītiestādes emitētiem parāda vērtspapīriem, konkrēti, noguldījuma sertifikātiem un obligācijām, var neattiekties neviena no šajās direktīvās paredzētajām garantiju sistēmām.
42 Šī otrā jautājuma pamatā ir pieņēmums, ka uz noguldījuma sertifikātiem, par kuriem ir runa pamatlietā, attiecas izslēgšana no Direktīvā 94/19 paredzētās garantijas, par kuru ir izlēmis Lietuvas likumdevējs, pamatojoties uz šīs direktīvas I pielikuma 12. punktu. Šādā gadījumā iesniedzējtiesa vēlas uzzināt, vai Savienības tiesībām atbilst valsts tiesību akti, ar kuriem, kā Lietuvas tiesību aktos, ir veikta kopīga Direktīvu 94/19 un 97/9 transponēšana, vispārīgi izslēdzot šādus sertifikātus no abām šajās divās direktīvās paredzētajām garantiju shēmām, tādējādi atstājot to īpašniekus bez jebkādas aizsardzības.
43 Šajā ziņā ir jānorāda, ka, ņemot vērā atšķirības starp “noguldījuma” un “finanšu instrumenta” jēdzieniem, kas ietverti attiecīgi Direktīvās 94/19 un 97/9, uz vienu un to pašu parāda vērtspapīru, kā izriet no lūguma sniegt prejudiciālu nolēmumu, var vienlaicīgi attiekties abi šie jēdzieni un tādējādi šo abu direktīvu piemērošanas jomas, par ko ir jāpārliecinās iesniedzējtiesai.
44 Šajās abās direktīvās paredzētās garantiju sistēmas ir saistītas ar dažādiem nosacījumiem, it īpaši saistībā ar izslēgšanu. Direktīvas 94/19 7. panta 2. punktā un tās I pielikuma 12. punktā ir paredzēta izslēgšana, pamatojoties vai nu uz noguldītāju veidu, vai uz noguldījumu veidu, savukārt Direktīvas 97/9 4. panta 2. punktā ir paredzēta izslēgšana atkarībā vienīgi no ieguldītāju veida.
45 Šādos apstākļos, lai gan Savienības tiesības dalībvalstij neliedz izvēlēties transponēt Direktīvas 94/19 un 97/9 ar vienu tiesību aktu, tomēr, kā uzsvērts Direktīvas 97/9 preambulas 9. apsvērumā, ar šo tiesību aktu izveidotajai sistēmai ir jāatbilst abu direktīvu prasībām.
46 Tādējādi, ja, kā pamatlietā, valsts likumdevējs ir izmantojis Direktīvas 94/19 I pielikuma 12. punktā sniegto iespēju izslēgt attiecīgo prasījumu veidu no šajā direktīvā paredzētās garantiju sistēmas piemērošanas jomas, apstāklim, ka šis likumdevējs šo direktīvu un Direktīvu 97/9 ir transponējis ar vienu tiesību aktu, nevar būt tādas sekas, ka šis prasījumu veids tiek izslēgts arī no Direktīvā 97/9 paredzētās aizsardzības sistēmas, atskaitot šīs pēdējās direktīvas 4. panta 2. punktā paredzētajos apstākļos.
47 Ņemot vērā iepriekšminēto, uz otro jautājumu jāatbild, ka Direktīvas 94/19 un 97/9 ir jāinterpretē tādējādi, ka, ja uz prasījumiem pret kredītiestādi var vienlaicīgi attiekties gan “noguldījuma” jēdziens Direktīvas 94/19 nozīmē, gan “finanšu instrumenta” jēdziens Direktīvas 97/9 nozīmē, bet valsts likumdevējs ir izmantojis Direktīvas 94/19 I pielikuma 12. punktā sniegto iespēju izslēgt šos prasījumus no šajā direktīvā paredzētās garantiju sistēmas, šādas izslēgšanas sekas nevar būt tādas, ka šie prasījumi tādējādi ir izslēgti arī no Direktīvā 97/9 paredzētās aizsardzības sistēmas, atskaitot šīs pēdējās direktīvas 4. panta 2. punktā paredzētajos apstākļos.
48 Ar savu ceturto jautājumu iesniedzējtiesa būtībā vaicā, vai Direktīvas 97/9 2. panta 2. punkts un 4. panta 2. punkts ir jāinterpretē tādējādi, ka tie nepieļauj tādu valsts tiesisko regulējumu kā pamatlietā, atbilstoši kuram iespēja izmantot šajā direktīvā paredzēto kompensēšanas sistēmu ir atkarīga no tā, ka attiecīgā kredītiestāde ir pārskaitījusi vai izmantojusi attiecīgos līdzekļus vai vērtspapīrus bez ieguldītāja piekrišanas.
49 Attiecībā uz Likuma par noguldījumu apdrošināšanu 9. panta 1. punktā paredzēto nosacījumu no Direktīvas 97/9 analīzes izriet, ka, lai varētu izmantot tajā paredzēto garantiju, ieguldītāju prasījumiem ir jāatbilst šīs direktīvas 2. panta 2. punktā paredzētajiem nosacījumiem. Turklāt šīs direktīvas I pielikumā ir ietverts tādu ieguldītāju saraksts, kuri atbilstoši šīs pašas direktīvas 4. panta 2. punktam var tikt izslēgti no sistēmas nodrošinājuma vai kuriem var tikt piešķirts zemāka līmeņa nodrošinājums.
50 No lūguma sniegt prejudiciālu nolēmumu izriet, ka kredītiestādes emitētu obligāciju īpašnieki var izmantot Direktīvā 97/9 paredzēto garantiju tikai tad, ja ir izpildīts Likuma par noguldījumu apdrošināšanu 9. panta 1. punktā paredzētais nosacījums par piekrišanas neesamību.
51 Šajā ziņā jānorāda, ka šāds nosacījums Direktīvā 97/9 nav prasīts tam, lai ieguldītāji varētu izmantot tajā paredzēto aizsardzības sistēmu. Turklāt tādi ieguldītāji, kas ir šādu finanšu instrumentu īpašnieki, kā V. V. Nemaniūnas vienā no pamatlietām, nav minēti starp ieguldītājiem, kas atbilstoši Direktīvas 97/9 I pielikumam var tikt izslēgti no šīs sistēmas.
52 Ņemot vērā iepriekš minēto, uz ceturto jautājumu ir jāatbild, ka Direktīvas 97/9 2. panta 2. punkts un 4. panta 2. punkts ir jāinterpretē tādējādi, ka tie nepieļauj tādu valsts tiesisko regulējumu kā pamatlietā, atbilstoši kuram iespēja izmantot šajā direktīvā paredzēto kompensēšanas sistēmu ir atkarīga no tā, vai attiecīgā kredītiestāde ir pārskaitījusi vai izmantojusi attiecīgos līdzekļus vai vērtspapīrus bez ieguldītāja piekrišanas.
53 Ar savu trešo iesniedzējtiesa būtībā vaicā, vai Direktīvas 94/19 un 97/9 ir jāinterpretē tādējādi, ka tai ir pienākums nepiemērot valsts tiesisko regulējumu, ar kuru noteiktu parāda vērtspapīru īpašnieki ir prettiesiski izslēgti no šo direktīvu izveidotajām garantiju sistēmām, it īpaši, ciktāl atbilstoši šim valsts tiesiskajam regulējumam iespēja izmantot ieguldītāju kompensēšanas sistēmu ir atkarīga no tā, vai attiecīgā kredītiestāde ir pārskaitījusi vai izmantojusi attiecīgos līdzekļus vai vērtspapīrus bez ieguldītāja piekrišanas.
54 Ciktāl izslēgšanu no garantijas, kas izveidota ar Direktīvu 94/19, Lietuvas likumdevējs ir īstenojis tiesiski attiecībā uz tirgojamiem noguldījuma sertifikātiem, kā ir atzīts šī sprieduma 40. punktā, trešais jautājums ir jāsaprot tādējādi, ka tas attiecas vienīgi uz Direktīvu 97/9.
55 Kā izriet no šī sprieduma 52. punkta, tāds valsts tiesiskais regulējums kā pamatlietā, atbilstoši kuram iespēja izmantot šajā direktīvā paredzēto kompensēšanas sistēmu ir atkarīga no tā, vai attiecīgā kredītiestāde ir pārskaitījusi vai izmantojusi attiecīgos līdzekļus vai vērtspapīrus bez ieguldītāja piekrišanas, ir uzskatāms par nesaderīgu ar Direktīvas 97/9 2. panta 2. punktu un 4. panta 2. punktu.
56 Šajā ziņā saskaņā ar pastāvīgo judikatūru, piemērojot valsts tiesības, valsts tiesai, kurai ir lūgts tās interpretēt, šī interpretācija ir jāveic, cik iespējams, ievērojot direktīvas saturu un mērķi, lai sasniegtu tajā noteikto rezultātu un tādējādi nodrošinātu atbilstību LESD 288. panta trešajai daļai (spriedums Marleasing, C‑106/89, EU:C:1990:395, 8. punkts).
57 Gadījumā, ja šāda atbilstīga interpretācija nebūtu iespējama, jāuzsver, ka visos gadījumos, kad direktīvas noteikumi pēc to satura ir bez nosacījumiem un pietiekami precīzi, privātpersonām ir tiesības uz tiem atsaukties valsts tiesās pret dalībvalsti, ja tā nav transponējusi direktīvu noteiktajā termiņā valsts tiesībās vai arī ja tā ir veikusi nepareizu transpozīciju (spriedums Dominguez, C‑282/10, EU:C:2012:33, 33. punkts).
58 Šajā gadījumā, kā norādījis ģenerāladvokāts savu secinājumu 86. punktā, Direktīva 97/9, ciktāl tā attiecas uz tās aizsargāto situāciju noteikšanu, ir pietiekami skaidra, precīza un beznosacījuma, lai privātpersonas uz to varētu atsaukties tieši.
59 Turklāt ir jāatgādina, ka pie tādām organizācijām, attiecībā pret kurām var atsaukties uz tādiem direktīvas noteikumiem, kuriem var būt tieša iedarbība, pieder organizācija, kurai neatkarīgi no tās juridiskās formas ar publiskās iestādes aktu ir uzdots – minētajai iestādei īstenojot kontroli – sniegt pakalpojumus sabiedrības interesēs un kurai šajā sakarā ir plašākas pilnvaras salīdzinājumā ar tiesību normām, kas ir piemērojamas attiecībās starp privātpersonām (spriedums Dominguez, C‑282/10, EU:C:2012:33, 39. punkts). Iesniedzējtiesai ir jāpārbauda, vai IID, par kuru nav strīda, ka tā uzdevums ir garantēt noguldījumu un ieguldījumu aizsardzību attiecībā uz ieguldītājiem kredītiestāžu maksātnespējas gadījumā, atbilst šiem nosacījumiem.
60 Ja tas tā ir, tad, tā kā Direktīva 97/9, ciktāl tā attiecas uz tās aizsargāto situāciju noteikšanu, atbilst prasītajiem nosacījumiem, lai tai būtu tieša iedarbība, valsts tiesai ir jānoraida jebkāda pretēja valsts tiesību norma un tādējādi, nosakot ieguldījumus, uz kuriem attiecas šajā direktīvā paredzētā aizsardzības sistēma, jāatstāj bez piemērošanas nosacījums par līdzekļu izmantošanu bez ieguldītāja piekrišanas.
61 Tādējādi uz trešo jautājumu ir jāatbild, ka Direktīva 97/9 ir jāinterpretē tādējādi, ka valsts tiesai, ciktāl tā uzskata, ka pamatlietās šī direktīva ir izvirzīta pret organizāciju, kura atbilst nosacījumiem, lai pret to varētu atsaukties uz šīs direktīvas tiesību normām, ir pienākums nepiemērot tādu valsts tiesību normu kā pamatlietā, atbilstoši kurai iespēja izmantot šajā pašā direktīvā paredzēto kompensēšanas sistēmu ir atkarīga no tā, vai attiecīgā kredītiestāde ir pārskaitījusi vai izmantojusi attiecīgos līdzekļus vai vērtspapīrus bez ieguldītāja piekrišanas.
1) Eiropas Parlamenta un Padomes 1994. gada 30. maija Direktīvas 94/19/EK par noguldījumu garantiju sistēmām, kas grozīta ar Eiropas Parlamenta un Padomes 2009. gada 11. marta Direktīvu 2009/14/EK, 7. panta 2. punkts un tās I pielikuma 12. punkts ir jāinterpretē tādējādi, ka dalībvalstis var izslēgt no šajā direktīvā paredzētās garantijas kredītiestādes emitētus noguldījuma sertifikātus, ja tiem ir tirgojamu vērtspapīru raksturs – kas ir jānosaka iesniedzējtiesai –, un nav jāpārliecinās, vai šiem sertifikātiem piemīt visas finanšu instrumenta iezīmes Eiropas Parlamenta un Padomes 2004. gada 21. aprīļa Direktīvas 2004/39/EK, kas attiecas uz finanšu instrumentu tirgiem un ar ko groza Padomes Direktīvas 85/611/EEK un 93/6/EEK un Eiropas Parlamenta un Padomes Direktīvu 2000/12/EK un atceļ Padomes Direktīvu 93/22/EEK, izpratnē;
2) Direktīva 94/19, kas grozīta ar Direktīvu 2009/14, un Eiropas Parlamenta un Padomes 1997. gada 3. marta Direktīva 97/9/EK par ieguldītāju kompensācijas sistēmām ir jāinterpretē tādējādi, ka, ja uz prasījumiem pret kredītiestādi var vienlaicīgi attiekties gan “noguldījuma” jēdziens Direktīvas 94/19 nozīmē, gan “finanšu instrumenta” jēdziens Direktīvas 97/9 nozīmē, bet valsts likumdevējs ir izmantojis Direktīvas 94/19 I pielikuma 12. punktā sniegto iespēju izslēgt šos prasījumus no šajā direktīvā paredzētās garantiju sistēmas, šādas izslēgšanas sekas nevar būt tādas, ka šie prasījumi tādējādi ir izslēgti arī no Direktīvā 97/9 paredzētās aizsardzības sistēmas, atskaitot šīs pēdējās direktīvas 4. panta 2. punktā paredzētajos apstākļos;
3) Direktīvas 97/9 2. panta 2. punkts un 4. panta 2. punkts ir jāinterpretē tādējādi, ka tie nepieļauj tādu valsts tiesisko regulējumu kā pamatlietā, atbilstoši kuram iespēja izmantot šajā direktīvā paredzēto kompensēšanas sistēmu ir atkarīga no tā, vai attiecīgā kredītiestāde ir pārskaitījusi vai izmantojusi attiecīgos līdzekļus vai vērtspapīrus bez ieguldītāja piekrišanas.
4) Direktīva 97/9 ir jāinterpretē tādējādi, ka valsts tiesai, ciktāl tā uzskata, ka pamatlietās šī direktīva ir izvirzīta pret organizāciju, kura atbilst nosacījumiem, lai pret to varētu atsaukties uz šīs direktīvas tiesību normām, ir pienākums nepiemērot tādu valsts tiesību normu kā pamatlietā, atbilstoši kurai iespēja izmantot šajā pašā direktīvā paredzēto kompensēšanas sistēmu ir atkarīga no tā, vai attiecīgā kredītiestāde ir pārskaitījusi vai izmantojusi attiecīgos līdzekļus vai vērtspapīrus bez ieguldītāja piekrišanas.


matches: ['sui generis', 'Sui generis', 'sui generis', 'sui generis', 'sui generis', 'Sui generis', 'Sui generis']

text:
Re-stage the BY-NC-SA file · creativecommons/creativecommons.org@da7a574 · GitHub
Re-stage the BY-NC-SA file
Based on corrections made by team
georgehari committed Mar 31, 2017
1 parent c5c4aa3 commit da7a5748c79893437769cf0262280267cd79ec88
+18 −18 docroot/legalcode/by-nc-sa_4.0_lv.html
36 docroot/legalcode/by-nc-sa_4.0_lv.html
@@ -39,17 +39,17 @@
Attiecinājums-Nekomerciāls-Dalīties līdzīgi 4.0 Starptautisks

Apsvērumi sabiedrībai: izmantojot kādu no mūsu publiskajām licencēm, licenciārs nodod sabiedrībai atļauju izmantot licencēto materiālu saskaņā ar skaidri norādītiem noteikumiem un nosacījumiem. Ja licenciāra atļauja jebkāda iemesla dēļ nav nepieciešama – piemēram, jebkādu piemērojamo autortiesību izņēmumu vai ierobežojumu dēļ – tad šo materiāla izmantošanu licence neregulē. Mūsu licences piešķir tikai atļaujas, kas balstās autortiesībās un citās noteiktās tiesībās, kuras ir pilnvarots piešķirt licenciārs. Licencētā materiāla izmantošana aizvien varētu būt ierobežota citu iemeslu dēļ, tajā skaitā tādēļ, ka arī citām personām pieder autortiesības vai citas ti	esības uz materiālu. Licenciārs var lūgt izpildīt īpašus norādījumus, piemēram, iezīmēt vai aprakstīt visas materiālam veiktās izmaiņas. Lai arī mūsu licences to nepieprasa, jūs tiekat aicināti respektēt šos norādījumus, ja tie ir pamatoti.
Papildu apsvērumi sabiedrībai.

Creative Commons attiecinājuma-Nekomerciāls-Dalīties līdzīgi 4.0 Starptautiskā publiskā licence

Izmantojot Licencē noteiktās tiesības (definētas zemāk), Jūs pieņemat un piekrītat, ka Jūsu darbības ierobežo šīs Creative Commons attiecinājuma Nekomerciāls-Dalīties līdzīgi 4.0 starptautiskās publiskās licences (turpmāk – Publiskā licence) noteikumi un nosacījumi. Ciktāl šī Publiskā licence var tikt interpretēta kā līgums, Jums tiek piešķirtas Licencē noteiktās tiesības saskaņā ar Jūsu piekrišanu šiem noteikumiem un nosacījumiem, un Licenciārs piešķir Jums šīs tiesības, ņemot vērā ieguvumus, kurus Licenciārs saņem no Licencētā materiāla pieejamības nodrošināšanas saskaņā ar šīs Licences noteikumiem un nosacījumiem.

Izmantojot Licencē noteiktās tiesības (definētas zemāk), Jūs pieņemat un piekrītat, ka Jūsu darbības ierobežo šīs Creative Commons Attiecinājuma-Nekomerciāls-Dalīties līdzīgi 4.0 starptautiskās publiskās licences (turpmāk – Publiskā licence) noteikumi un nosacījumi. Ciktāl šī Publiskā licence var tikt interpretēta kā līgums, Jums tiek piešķirtas Licencē noteiktās tiesības saskaņā ar Jūsu piekrišanu šiem noteikumiem un nosacījumiem, un Licenciārs piešķir Jums šīs tiesības, ņemot vērā ieguvumus, kurus Licenciārs saņem no Licencētā materiāla pieejamības nodrošināšanas saskaņā ar šīs Licences noteikumiem un nosacījumiem.

1. nodaļa – Definīcijas

Pielāgotais materiāls ir autortiesībām un citām līdzīgām tiesībām pakļauts materiāls, kas ir atvasināts no vai balstīts Licencētajā materiālā, vai arī tulkots, pielāgots, aranžēts, pārvērsts vai citādi modificēts tādā veidā, ka ir nepieciešama atļauja saskaņā ar autortiesībām vai citām līdzīgām tiesībām, kuru turētājs ir Licenciārs. Saskaņā ar Publisko licenci, gadījumos, kad Licencētais materiāls ir muzikāls darbs, uzvedums vai skaņu ieraksts, Pielāgotais materiāls vienmēr tiek radīts no Licencētā materiāla, kurš ir laikā sinhronizēts ar kustīgiem attēliem.

Pielāgotāja licence ir licence, kuru Jūs izmantojat savu autortiesību un līdzīgu tiesību norādīšanai attiecībā uz savu ieguldījumu Pielāgotajā materiālā saskaņā ar Publiskās licences noteikumiem un nosacījumiem.

BY-NC-SA Saderīgā Licence ir licence, kas norādīta tīmekļa vietnē  creativecommons.org/compatiblelicenses un ir Creative Commons apstiprināta kā līdzvērtīga Publiskajai licencei.

Autortiesības un līdzīgas tiesības ir autortiesības un/vai citas līdzīgas, autortiesībām radniecīgas tiesības, tajā skaitā arī tiesības bez ierobežojumiem uzstāties, pārraidīt, veikt skaņu ierakstus, kā arī sui generis datubāzu tiesības, neatkarīgi no veida kādā tiesības ir apzīmētas vai kategorizētas. Saskaņā ar Publisko licenci, tiesības, kas norādītas 2(b)(1)-(2) punktos, nav uzskatāmas par Autortiesībām un līdzīgām tiesībām.

Efektīvi tehnoloģiskie līdzekļi ir nosacījumi, kuri atbilstoša varas avota neesamības apstākļos nevar tikt apieti saskaņā ar tiem normatīvajiem aktiem, kuri īsteno Pasaules intelektuālā īpašuma organizācijas (WIPO) 1996. gada 20. decembra līguma par autortiesībām 11. pantu un/vai līdzīgus starptautiskos līgumus.

Izņēmumi un ierobežojumi ir godprātīga izmantošana, godprātīga rīcība un/vai jebkādi citi Autortiesību un līdzīgu tiesību izņēmumi un ierobežojumi, kuri attiecas uz to, kā Jūs izmantojat Licencēto materiālu.

Licences elementi ir licences rekvizīti, kas minēti Creative Commons publiskās licences nosaukumā. Šīs Publiskās licences elementi ir Attiecinājums un Dalīties līdzīgi.

Licences elementi ir licences rekvizīti, kas minēti Creative Commons Publiskās licences nosaukumā. Šīs Publiskās licences elementi ir Attiecinājums, Nekomerciāls un Dalīties līdzīgi.

Licencētais materiāls ir māksliniecisks vai literārs darbs, datubāze vai cits materiāls, uz kuru Licencētājs attiecina šo Publisko licenci.

Licencētās tiesības ir tiesības, kas Jums piešķirtas saskaņā ar Publiskās licences noteikumiem un nosacījumiem, kuras ir ierobežotas ar Autortiesībām un līdzīgām tiesībām, un kuras attiecas uz to, kā Jūs izmantojat Licencēto materiālu, kuru Licenciāram ir tiesības licencēt.

Licenciārs ir fiziska(-s) vai juridiska(-s) persona(-s), kas saskaņā ar šo Publisko licenci piešķir tiesības.

@@ -64,10 +64,10 @@
Creative Commons attiecinājuma-Nekomerciāls-Dalīties līdzīgi 4.0 Starpt

Saskaņā ar šīs Publiskās licences noteikumiem un nosacījumiem, ar šo Licenciārs piešķir Jums vispasaules, bezatlīdzības, nesublicencējamu, bezizņēmuma un neatsaucamu licenci Licencētā materiāla Licencēto tiesību izmantošanai:

lai pavairotu un dalītos ar Licencēto materiālu kopumā vai ar tā daļām vienīgi nekomerciālos nolūkos, un

radītu un reproducētu, un dalītos ar Pielāgoto materiālu vienīgi nekomerciālos nolūkos.

Izņēmumi un ierobežojumi. Gadījumos, kad radušās šaubas vai Izņēmumi un ierobežojumi jāpiemēro Jūsu lietojumam, šī publiskā licences nav jāpiemēro un nav jāpakļaujas tās noteikumiem un nosacījumiem.

Termiņš. Šīs Publiskās licences termiņš ir konkretizēts 6(a) punktā.

Paņēmieni un formāti: atļautas tehniskas modifikācijas. Licenciārs sniedz Jums tiesības izmantot Licencētās tiesības visos paņēmienos un formātos, ieskaitot gan jau zināmos, gan nākotnē radītos, kā arī veikt tehniskas modifikācijas, lai to paveiktu. Licenciārs atsakās no tiesībām un apņemas neaizstāvēt savas tiesības, kas liegtu Jums veikt tehniskas modifikācijas, kuras nepieciešamas Licencēto tiesību īstenošanai, tajā skaitā arī tehniskas modifikācijas, kuras nepieciešamas, lai apietu Efektīvos tiesiskās aizsardzības līdzekļus. Ciktāl attiecināms uz šo Publisko licenci, vienkāršu modifikāciju veikšana, ko pieļauj 2(a)(4) punkts, nekad nerada Pielāgotu materiālu.

Pakārtotie saņēmēji.
@@ -84,7 +84,7 @@
Creative Commons attiecinājuma-Nekomerciāls-Dalīties līdzīgi 4.0 Starpt

Personiskās tiesības, piemēram, tiesības uz fizisko neaizskaramību, netiek licencētas ar šo Publisko licenci, tāpat kā licencētas netiek publicitātes, privātuma un/vai citas personiskās tiesības; tomēr pēc iespējas Licenciāram jāatsakās un/vai jāpiekrīt neaistāvēt savas personiskās tiesības, ciktāl tas nepieciešams, lai Jūs varētu izmantot Licencētās tiesības, bet ne citādi.

Šī Publiskā licence nelicencē patentu vai prečuzīmju tiesības.

Ciktāl vien iespējams, Licenciārs atsakās no jebkādām tiesībām saņemt no Jums atlīdzību par Licencēto tiesību izmantošanu tieši vai caur autortiesību aģentūru saskaņā ar jebkādu brīvprātīgu vai neatsaucamu likumā noteiktu vai obligātu licencēšanas struktūru. Visos citos gadījumos Licenciārs tieši patur jebkādas tiesības uz atlīdzības saņemšanu, tajā skaitā arī gadījumos, kad Licencētais materiāls tiek izmantots ne tikai nekomerciāliem, bet arī citiem nolūkiem.

@@ -93,39 +93,39 @@
Creative Commons attiecinājuma-Nekomerciāls-Dalīties līdzīgi 4.0 Starpt

Attiecināšana.

Ja Jūs dalāties ar Licencēto materiālu, Jums:

jāsaglabā šāda informācija, ja Licencētajam materiālam to norādījis Licenciārs:

licencētā materiāla autora vai citu personu identifikācija, kas norādīta attiecinājuma saņemšanai, jebkādā saprātīgā veidā, ko pieprasa Licenciārs (t.sk. arī ar pseidonīmu, ja to pieprasa Licenciārs);

autortiesību norāde;

norāde uz šo Publisko licenci;

norāde uz atteikšanos no garantijas tiesībām;

v.	URI vai hipersaite uz Licencēto materiālu tiktāl, ciktāl tas praktiski ir iespējams.

URI vai hipersaite uz Licencēto materiālu tiktāl, ciktāl tas praktiski ir iespējams.

jānorāda, vai esat modificējis Licencēto materiālu un jāsaglabā norādes uz jebkādām iepriekšējām modifikācijām;

jānorāda, ka Licencētais materiāls ir licencēts ar šo Publisko licenci un jāiekļauj šīs Publiskās licences teksts, URI vai hipersaite uz to.

Jūs varat izpildīt 3(a)(1) punkta nosacījumus jebkurā piemērotā veidā atkarībā no vides, veida un konteksta, kādā Jūs dalāties ar Licencēto materiālu. Piemēram, nosacījumi varētu tikt izpildīti, norādot URI vai hipersaiti uz resursu, kurš satur nepieciešamo informāciju.

Pēc Licencētāja pieprasījuma Jums jāizsvītro jebkāda informācija, kas pieprasīta 3(a)(1)(A) punktā ciktāl tas praktiski ir iespējams.

Dalīties līdzīgi.

Papildus nosacījumiem, kas norādīti 3(a) punktā, ja Jūs dalāties ar Jūsu radītu Pielāgoto materiālu, ir attiecināmi arī šie nosacījumi.

Pielāgotāja licencei, kuru izmantojat, ir jābūt Creative Commons licencei ar tiem pašiem Licences elementiem, kurus satur šī vai jaunāka versija, vai arī BY-SA Saderīgajai licencei.

Jums jāiekļauj teksts vai URI, vai hipersaite uz Pielāgotāja licenci, kuru Jūs izmanojat. Jūs varat izpildīt šo nosacījumu jebkurā piemērotā veidā atkarībā no vides, veida un konteksta, kādā Jūs dalāties ar Pielāgoto materiālu.

Pielāgotāja licencei, kuru izmantojat, ir jābūt Creative Commons licencei ar tiem pašiem Licences elementiem, kurus satur šī vai jaunāka versija, vai arī BY-NC-SA Saderīgajai licencei.

Jūs nedrīkstat piedāvāt vai uzlikt nekādus papildu vai atšķirīgus noteikumus vai nosacījumus vai attiecināt jebkādus Efektīvos tehnoloģiskos līdzekļus Pielāgotajam materiālam, ja tas ierobežo tiesības, kas piešķirtas ar Jūsu izmantoto Pielāgotāja licenci.

4. nodaļa – Sui generis datubāzu tiesības

Gadījumos, kad Licencētās tiesībās iekļauj sui generis datubāzu tiesības, kas attiecas uz to, kā Jūs izmantojat Licencēto materiālu:

Lai izvairītos no neskaidrībām, 2(a)(1) punkts piešķir Jums tiesības izgūt, atkārtoti izmantot, reproducēt un dalīties ar visu vai ar ievērojamu daļu no datubāzu satura ar nosacījumu, ka Jūs nedalāties ar Pielāgoto materiālu;

Ja Jūs iekļaujat visu vai ievērojamu daļu no datubāzes satura tādā datubāzē, uz kuru Jums ir sui generis datubāzes tiesības, tad datubāze, attiecībā uz kuru Jums ir sui generis datubāzu tiesības (bet ne atsevišķas tās daļas) ir uzskatāma par Pielāgoto materiālu, t.sk. 3(b)punktā minētiem mērķiem; un

Jums jāievēro 3(a) punkta nosacījumi, ja Jūs dalāties ar visu vai ievērojamu daļu no datubāzes satura.

Lai izvairītos no neskaidrībām, 2(a)(1) punkts piešķir Jums tiesības izgūt, atkārtoti izmantot, reproducēt un Dalīties ar visu vai ar ievērojamu daļu no datubāzu satura tikai Nekomerciālos nolūkos;

Ja Jūs iekļaujat visu vai ievērojamu daļu no datubāzes satura tādā datubāzē, uz kuru Jums ir Sui generis datubāzes tiesības, tad datubāze, attiecībā uz kuru Jums ir Sui generis datubāzu tiesības (bet ne atsevišķas tās daļas) ir uzskatāma par Pielāgoto materiālu, t.sk. 3(b) punktā minētajos nolūkos; un

Lai izvairītos no neskaidrībām, šī 4. nodaļa papildina un neaizvieto Jūsu pienākumus saskaņā ar šo Publisko licenci gadījumos, kad Licencētās tiesības iekļauj citas Autortiesības un līdzīgas tiesības.

5. nodaļa – Atteikšanās no garantijām un atbildības ierobežojumi

0 comments on commit da7a574